*Proiect*

**H O T Ă R Î R E**

**cu privire la nomenclatorul serviciilor cu semnificaţie juridică**

**în domeniul protecţiei obiectelor proprietăţii intelectuale**

 În temeiul art. 6 alin. (31) din Legea nr. 114 din 03.07.2014 cu privire la Agenţia de Stat pentru Proprietatea Intelectuală (Monitorul Oficial al Republicii Moldova, 2014, nr.282-289, art. 600), Guvernul

**HOTĂRĂŞTE:**

**1.** Se aprobă Nomenclatorul serviciilor cu semnificaţie juridică în domeniul protecţiei obiectelor proprietăţii intelectuale, conform anexei nr. 1.

**2.**  Se aprobă Metodologia de calculare a tarifelor pentru serviciile cu semnificaţie juridică în domeniul protecţiei obiectelor proprietăţii intelectuale, conform anexei nr. 2.

**3.** Se abrogă Hotărârea Guvernului nr. 774  din  13.08.1997 cu privire la nomenclatorul serviciilor cu semnificaţie juridică în domeniul protecţiei obiectelor proprietăţii intelectuale (Monitorul Oficial al Republicii Moldova, 1997, nr. 57-58, art. 625).

Anexa nr. 1

la Hotărârea Guvernului

nr. \_\_\_\_\_ din \_\_\_\_\_\_\_\_\_\_

|  |
| --- |
|  **NOMENCLATORUL****serviciilor cu semnificaţie juridică în domeniul****protecţiei obiectelor proprietăţii intelectuale**  |
| **Nr.d/o** | **Denumirea serviciilor** | **Tariful,euro** |
| **1** | **2** | **3** |
| **I. Invenţii** |
| ***1.1. Brevete de invenţie*** |
| 1. | Depunerea cererii de brevet de invenţie/ Deschiderea fazei naţionale a cererii internaţionale, inclusiv:  |   |
| a) examinarea formală, preliminară şi publicarea cererii | 100 |
| b) pentru fiecare revendicare, fie iniţială, fie în urma modificărilor, depăşind 5 | 20 |
| 2. | Examinarea de fond a cererii de brevet de invenţie, inclusiv cercetarea documentară: | 400 |
| a) pentru fiecare revendicare independentă, fie iniţială, fie în urma modificărilor, depăşind 1 | 100 |
| b) pentru fiecare revendicare dependentă, fie iniţială, fie în urma modificărilor, depăşind 5 | 10 |
| c) pentru fiecare pagină, depăşind 20 | 5 |
| 3. | Menţinerea în vigoare a brevetului de invenţie, pentru fiecare an de valabilitate: |  |
| pentru anii 1-5 | 100 |
| pentru anii 6-10 | 300 |
| pentru anii 11-15 | 500 |
| pentru anii 16-20 | 700 |
| 4. | Publicarea traducerii revendicărilor din cererea de brevet european în procedura de validare | 60 |
| 5. | Publicarea versiunii corectate a traducerii revendicărilor din cererea de brevet european în procedura de validare | 30 |
| 6. | Publicarea traducerii fasciculului de brevet european validat, nedepăşind 20 de pagini | 100 |
| pentru fiecare pagină, depăşind 20 | 5 |
| 7. | Publicarea traducerii fasciculului de brevet european validat, modificat în urma procedurii de opoziţie sau de limitare la Oficiul European de Brevete (OEB), nedepăşind 20 de pagini | 50 |
| pentru fiecare pagină, depăşind 20 | 5 |
| 8. | Publicarea traducerii corectate a fasciculului de brevet european validat | 20 |
| 9. | Eliberarea certificatului privind validarea brevetului european | 20 |
| 10. | Depunerea şi examinarea formală a unei cereri de transformare a cererii de brevet european în procedura de validare în cerere de brevet naţional | 100 |
| 11. | Depunerea cererii de brevet de invenţie de scurtă durată/ Deschiderea fazei naţionale a cererii internaţionale, inclusiv:  |   |
| a) examinarea formală şi publicarea cererii | 100 |
| b) pentru fiecare revendicare, fie iniţială, fie în urma modificărilor, depăşind 5 | 20 |
| 12. | Examinarea cererii de brevet de invenţie de scurtă durată: | 200 |
| a) pentru fiecare revendicare independentă, fie iniţială, fie în urma modificărilor, depăşind 1 | 100 |
| b) pentru fiecare revendicare dependentă, fie iniţială, fie în urma modificărilor, depăşind 5 | 10 |
| c) pentru fiecare pagină, depăşind 20  | 5 |
| 13. | Menţinerea în vigoare a brevetului de invenţie de scurtă durată (pentru fiecare an de valabilitate) |  |
| pentru anii 1-6 | 100 |
| 14. | Depunerea şi examinarea cererii de prelungire a termenului de valabilitate a brevetului de invenţie de scurtă durată, inclusiv cercetarea documentară şi întocmirea raportului de documentare cu opinie privind brevetabilitatea | 300 |
| 15. | Publicarea şi eliberarea brevetului de invenţie de scurtă durată prelungit, inclusiv tipărirea fasciculului de brevet cu raportul de documentare | 20 |
|  pentru fiecare pagină, depășind 20  | 5 |
| 16. | Menţinerea în vigoare a brevetului de invenţie de scurtă durată după prelungire (pentru fiecare an de valabilitate) pentru anii 7-10 | 200 |
|  ***1.2. Certificate complementare de protecţie*** |
| 17.  | Depunerea şi examinarea cererii de acordare a certificatului complementar de protecţie | 300 |
| 18.  | Eliberarea certificatului complementar de protecţie | 100 |
| 19.  | Menţinerea în vigoare a certificatului complementar de protecţie, pentru fiecare an de valabilitate | 700 |
| ***1.3. Tarife comune*** |
| 20.  | Recepţionarea, verificarea, examinarea şi transmiterea unei cereri internaţionale conform prevederilor articolului 14 al Tratatului de cooperare în domeniul brevetelor (P.C.T.) | 100 |
| 21.  | Eliberarea brevetului, inclusiv tipărirea fascicolului de brevet: |  |
| a) în cazul în care materialele cererii destinate pentru tipărire nu depăşesc 20 pagini | 100 |
| b) pentru fiecare pagină, depăşind 20 | 5 |
| 22.  | Depunerea şi examinarea unei cereri privind transformarea cererii | 25 |
| 23.  | Depunerea cererii divizionare, inclusiv examinarea formală şi publicarea cererii | 50 |
| 24.  | Publicarea cererii înainte de termen, la solicitare | 10 |
| 25.  | Cercetarea documentară pentru o cerere de brevet, întocmirea şi publicarea:  |   |
| a) raportului de documentare; | 200 |
| b) raportului de documentare cu opinie scrisă privind brevetabilitatea | 300 |
| 26.  | Cercetarea documentară pentru o cerere de brevet cu raport de documentare întocmit de o autoritate internaţională de documentare, întocmirea şi publicarea:  |   |
| a) raportului de documentare;  | 100 |
| b) raportului de documentare cu opinie scrisă privind brevetabilitatea | 150 |
| 27.  | Tipărirea şi eliberarea unui nou fascicul al titlului de protecţie, nedepăşind 20 pagini | 20 |
| pentru fiecare pagină, depăşind 20 | 5 |
| 28.  | Depunerea şi examinarea cererii de limitare a brevetului | 60 |
| **II. Topografii ale circuitelor integrate** |
| 29.  | Depunerea şi examinarea cererii de înregistrare a topografiei circuitului integrat | 100 |
| 30.  | Înregistrarea unei topografii de circuit integrat pe termen de 10 ani | 250 |
| **III. Mărci** |
| 31.  | Depunerea cererii de înregistrare a mărcii, inclusiv examinarea respectării condițiilor de depunere şi publicarea cererii | 40 |
| 32.  | Divizarea cererii sau a înregistrării mărcii | 20 |
| 33.  | Examinarea de fond a cererii de înregistrare: |  |
| a) a unei mărci individuale: | 200 |
| *pentru fiecare clasă de produse şi servicii, depăşind 1* | 50 |
| b) a unei mărci colective/de certificare: | 250 |
| *pentru fiecare clasă de produse şi servicii, depăşind 1* | 50 |
| 34.  | Înregistrarea şi eliberarea certificatului de înregistrare: |  |
|  | a) a unei mărci individuale pe un termen de 10 ani | 250 |
|  | b) a mărcii colective/de certificare pe un termen de 10 ani | 300 |
| 35.  | Depunerea şi examinarea contestaţiei la avizul provizoriu de respingere a cererii | 10 |
| 36.  | Reînnoirea valabilităţii certificatului de înregistrare pe o perioadă de 10 ani: |  |
| a) a unei mărci individuale: | 250 |
| *pentru fiecare clasă de produse şi servicii, depăşind 1* | 50 |
| b) a unei mărci colective/de certificare: | 300 |
| *pentru fiecare clasă de produse şi servicii, depăşind 1* | 50 |
| 37.  | Substituirea mărcii naţionale cu o înregistrare internaţională | 50 |
| **IV. Indicaţii geografice, denumiri de origine şi specialităţi tradiţionale garantate** |
| 38.  | Depunerea cererii de înregistrare a unei indicaţii geografice, a unei denumiri de origine sau a unei specialităţi tradiţionale garantate, inclusiv, examinarea respectării condiţiilor de depunere şi publicarea cererii | 20 |
| 39.  | Examinarea de fond a cererii de înregistrare a indicaţiei geografice, a denumirii de origine sau a specialităţii tradiţionale garantate | 100 |
| 40.  | Depunerea şi examinarea contestaţiei la avizul provizoriu de respingere a cererii de înregistrare a indicaţiei geografice, denumirii de origine sau specialităţii tradiţionale garantate | 10 |
| 41.  | Înregistrarea:  |   |
| a) indicaţiei geografice sau denumirii de origine  | 100 |
| b) specialităţii tradiţionale garantate | 50 |
| **V. Desene şi modele industriale** |
| 42.  | Depunerea şi examinarea respectării condițiilor de depunere a cererii de înregistrare a desenului/modelului industrial | 20 |
| *pentru fiecare desen/model suplimentar, depăşind 1 în depozit multiplu* | 2 |
| 43. | Divizarea cererii sau a înregistrării | 10 |
| 44.  | Publicarea desenului/modelului industrial pentru fiecare figură în spaţiu standard (8x8 cm), depăşind 1 | 2 |
| 45.  | Amînarea publicării desenului/modelului industrial | 10 |
| 46.  | Examinarea de fond a cererii de înregistrare a desenului/modelului industrial | 50 |
| *pentru fiecare desen/model suplimentar depăşind 1 în depozit multiplu* | 5 |
| 47.  | Înregistrarea şi eliberarea certificatului de înregistrare a desenului/modelului industrial pe un termen de 5 ani: | 70 |
| *pentru fiecare desen/model suplimentar depăşind 1 în depozit multiplu* | 5 |
| 48.  | Reînnoirea valabilităţii certificatului de înregistrare a desenului/modelului industrial pe un termen de 5 ani: | 100 |
| *pentru fiecare desen/model suplimentar depăşind 1 în depozit multiplu* | 5 |
| **VI. Dreptul de autor şi drepturile conexe** |
| 49.  | Examinarea cererii de înregistrare a unei opere literare, dramatice, ştiinţifice, muzicale, pentru o pagină: | 0,2 |
| 50. | Examinarea cererii de înregistrare a unei opere de artă plastică, fotografică, de artă decorativă şi aplicată sau de arhitectură, urbanistică şi de artă horticolă: |  |
| *pentru o fotografie, desen sau imagine*  | 0,2 |
| 51. | Examinarea cererii de înregistrare a unei opere audiovizuale, opere coregrafice, pantomime, emisiune televizată sau videograme: |  |
| *pentru un suport material (CD-R, DVD-R, VHS )* | 10 |
| 52. | Examinarea cererii de înregistrare a unei fonograme, interpretări sau a unei emisiuni radio: |  |
| *pentru un suport material (CD-R, DVD-R)* | 5 |
| 53.  | Examinarea cererii de înregistrare a unui program pentru calculator, bază de date |  |
| *pentru un suport material (CD-R, DVD-R)* | 50 |
| 54.  | Examinarea şi înregistrarea contractului de licenţă, de cesiune a drepturilor (inclusiv înscrierea modificărilor în Registru), pentru un obiect al dreptului de autor sau al drepturilor conexe | 10 |
| 55. | Înregistrarea şi eliberarea certificatului de înregistrare:  |   |
| a) privind un obiect al dreptului de autor sau al drepturilor conexe  | 6 |
| b) al titularului marcajelor de control | 6 |
| 56.  | Eliberarea duplicatului certificatului de înregistrare/adeverinţei de modificare a titularului de drepturi patrimoniale | 4 |
| **VII. Soiuri de plante** |
| 57.  | Depunerea cererii de brevet pentru soi de plantă, inclusiv examinarea şi publicarea cererii | 100 |
| 58. | Depunerea, examinarea şi publicarea propunerii privind denumirea soiului de plantă | 20 |
| 59.  | Testarea soiului la condiţiile de brevetabilitate (pentru fiecare an) | 500 |
| 60. | Testarea soiului la condiţiile de brevetabilitate în cazul prezentării rezultatelor testării oficiale anterioare | 200 |
| 61.  | Testarea suplimentară a soiului la condiţiile de brevetabilitate (pentru un an) | 300 |
| 62.  | Eliberarea brevetului pentru un soi de plantă, inclusiv tipărirea fasciculului de brevet | 100 |
| 63.  | Eliberarea unui nou fascicul de brevet | 20 |
| 64.  | Menţinerea în vigoare a brevetului (pentru fiecare an de valabilitate): |  |
| pentru anii 1-5 | 100 |
| pentru anii 6-10 | 200 |
| pentru anii 11-15 | 300 |
| pentru anii 16-20 | 500 |
| pentru anii 21-25 | 700 |
| pentru anii 26-35 | 900 |
| 65.  | Testarea soiului de către Comisia de Stat a Republicii Moldova pentru Testarea Soiurilor de Plante, la valoarea agronomică: |  |
| 1) testarea de concurs: |  |
| *a) depunerea cererii şi examinarea preliminară* | 100 |
| *b) testarea soiului (pe un an)* | 400 |
| 2) testarea ecologică: |  |
| *a) depunerea cererii şi examinarea preliminară* | 100 |
| *b) testarea soiului (pe un an)* | 250 |
| 3) testarea de colecţie: |  |
| *a) depunerea cererii şi examinarea preliminară* | 100 |
| *b) testarea soiului (pe un an)* | 200 |
| 4) testarea de producţie (pentru o testare) | 150 |
| 66.  | Eliberarea adeverinţei pentru soiul de plante | 50 |
| 67.  | Admiterea soiului în Catalogul soiurilor de plante | 250 |
| 68.  | Menţinerea soiului în Catalogul soiurilor de plante (pentru fiecare an de cultivare): |  |
| pentru anii 1-4 | 60 |
| pentru anii 5-9 | 100 |
| pentru anul 10 şi fiecare an următor | 120 |
| **VIII. Tarife comune de procedură** |
| 69.  | Revendicarea priorităţii convenţionale sau de expoziţie într-o cerere de înregistrare/brevetare a obiectului de proprietate industrială, inclusiv într-o cerere internaţională | 100 |
| 70.  | Revendicarea priorităţii unei cereri depuse la Agenţia de Stat pentru Proprietatea Intelectuală (AGEPI), corectarea sau suplimentarea unei revendicări a priorităţii | 10 |
| 71.  | Recepţionarea, verificarea, examinarea şi transmiterea cererii conform procedurilor de înregistrare internaţională, cu excepţia invenţiilor | 50 |
| 72.  | Examinarea cererii de introducere a unei modificări | 30 |
| 73.  | Rectificarea unei erori | 10 |
| 74.  | Modificarea datelor înscrise în Registrul naţional al mandatarilor autorizaţi în proprietatea intelectuală | 10 |
| 75.  | Prelungirea termenului de procedură (pentru o acţiune într-o procedură în faţa AGEPI), *pentru fiecare lună*  | 10 |
| 76.  | Repunerea în termenul omis, *pentru fiecare lună*  | 20 |
| 77. | Restabilirea/repunerea în drepturi | 100 |
| 78.  | Examinarea şi înregistrarea contractului de cesiune, gaj, licenţă sau franchising pentru un obiect al proprietăţii industriale | 200 |
| 79. | Examinarea cererii şi înscrierea modificării în contractul înregistrat pentru un obiect al proprietăţii industriale | 50 |
| 80.  | Radierea informaţiei privind înregistrarea contractului, cu excepţia contractului prevăzut la pct. 54 | 30 |
| 81. | Depunerea unei: |  |
| a) opoziţii | 100 |
| b) contestaţii împotriva deciziei adoptate în cadrul examinării | 150 |
| 82.  | Retragerea totală/parţială a cererii de înregistrare/brevetare a obiectului de proprietate intelectuală, cu excepţia cererilor prevăzute în pct. 49 - 53, retragerea opoziţiei, retragerea contestaţiei depuse împotriva deciziei examinării, renunţarea la titlul de protecţie al obiectului de proprietate intelectuală | 15 |
| 83.  | Eliberarea titlului de protecţie în cazul transmiterii drepturilor, la solicitare | 50 |
| 84.  | Examinarea şi înregistrarea Regulamentului de utilizare a mărcii colective/de certificare şi publicarea informaţiei privind aceasta | 50 |
| 85.  | Atestarea mandatarilor autorizaţi sau evaluatorilor în domeniul proprietăţii intelectuale | 50 |
| 86. | Reatestarea evaluatorilor în domeniul proprietăţii intelectuale | 25 |
| 87.  | Instruirea în cadrul cursurilor de specializare „Protecţia proprietăţii intelectuale” sau „Evaluarea proprietăţii intelectuale” | 120 |
| 88.  | Organizarea medierii/arbitrajului | 20 |
| 89.  | Eliberarea unui document oficial cu privire la obiectele de proprietate industrială, de tipul: duplicat, act de prioritate, extras legalizat din registru etc. | 20 |
| 90.  | Eliberarea, la solicitare: |   |
|  a) a copiei echivalente a titlului de protecţie  | 5 |
|  b) a copiei certificate de pe un document din dosarul OPI, sau a unei adeverinţe  | 2 |
|  c) a copiei pe hîrtie de pe documentele din dosarul OPI sau din Baza de Date, *pentru o pagină* | 0,03 |
| 91.  | Plasarea pe pagina de start a site-lui AGEPI a informaţiei referitoare la activitatea mandatarului autorizat, pentru 1 lună | 10 |
| 92.  | Selectarea şi furnizarea, la cerere, a informaţiilor analitice sau de sinteză pentru obiectele de proprietate intelectuală privind: |   |
| a) statutul juridic, *pentru un obiect* | 10 |
| b) solicitantul/titularul obiectelor de proprietate intelectuală, *pentru un obiect* | 10 |
| c) portofoliul obiectelor de proprietate intelectuală deţinut de o persoană, *pentru un obiect* | 15 |
| d) invenţiile, *pentru o bază de date, un obiect* *al invenției:*  |  |
| baze de date naţionale | 50 |
| baze de date internaţionale | 100 |
| e) mărcile protejate în Republica Moldova *pentru fiecare clasă, depăşind 1* | 353 |
| *f)* desenele şi modelele industriale protejate în Republica Moldova *pentru o clasă, un obiect* | 35 |
| g) indicaţiile geografice, denumirile de origine şi specialităţile tradiţionale garantate protejate în Republica Moldova |   |
| *pentru o denumire* | 10 |
|  **Note:****1.** Achitarea tarifelor se efectuează la contul AGEPI, cu excepţia tarifelor stabilite la punctele 59 - 61 şi 65 - 68, care se efectuează la contul Comisiei de Stat a Republicii Moldova pentru Testarea Soiurilor de Plante, după cum urmează:a) persoanele fizice şi juridice cu domiciliul şi, respectiv, sediul în Republica Moldova, achită tarifele stabilite în lei moldoveneşti, conform cursului oficial stabilit de Banca Naţională a Moldovei în raport cu euro la data plăţii;b) persoanele fizice şi juridice străine cu domiciliul şi, respectiv, sediul permanent în străinătate achită tarifele în euro sau în cuantumuri echivalente acestora în lei moldoveneşti, conform cursului oficial stabilit de Banca Naţională a Moldovei în raport cu euro la data plăţii.**2.** Solicitanţilor şi titularilor dreptului de protecţie a invenţiei şi soiului de plantă li se acordă reduceri la achitarea tarifelor după cum urmează:a) 95% din cuantumul tarifului stabilit, dacă este persoană fizică şi este unicul autor/ameliorator;b) 95% din cuantumul tarifului stabilit şi scutirea de plata tarifelor pentru menţinerea în vigoarea a brevetelor pentru primii 5 ani, dacă este o organizaţie din sfera ştiinţei şi inovării;c) 85% din cuantumul tarifului stabilit, dacă este o întreprindere care întruneşte criteriile legale stabilite întreprinderilor mici şi mijlocii, sau dacă este persoană fizică şi nu are calitatea de autor/ameliorator, precum şi dacă este persoană fizică şi nu este unicul autor/ameliorator.Reducerile stabilite în prezentul punct nu se aplică tarifelor prevăzute la punctele 4-10,15, 20, 24, 25, 27, 63, precum şi tarifelor din secţiunea VIII, cu excepţia punctelor 72, 75, 76 şi 82 din prezentul Nomenclator.**3.** Solicitantul sau titularul dreptului de protecţie al mărcii beneficiază de reduceri în cuantum de 50% din tariful stabilit, dacă este persoană fizică sau dacă este o întreprindere care întruneşte criteriile legale stabilite întreprinderilor mici şi mijlocii.Reducerile stabilite în prezentul punct nu se aplică tarifelor prevăzute în secţiunea VIII din prezentul Nomenclator. **4.** Solicitanţilor şi titularilor dreptului de protecţie al desenului sau modelului industrial li se acordă reduceri la achitarea tarifelor, după cum urmează:a) 85% din cuantumul tarifului stabilit, dacă este persoană fizică şi are calitatea de autor;b) 65% din cuantumul tarifului stabilit, dacă este o întreprindere care întruneşte criteriile legale stabilite întreprinderilor mici şi mijlocii, sau dacă este persoană fizică şi nu are calitatea de autor.Reducerile stabilite în prezentul punct nu se aplică tarifelor prevăzute la secţiunea VIII, cu excepţia punctelor 75, 76 şi 82 din prezentul Nomenclator.**5.** Persoanele cu dizabilităţi, pensionarii neîncadraţi în cîmpul muncii, veteranii de război în sensul legislaţiei cu privire la veterani, participanţii la lucrările de lichidare a consecinţelor catastrofei de la Cernobîl, elevii, studenţii (secţia de zi), masteranzii, doctoranzii, militarii în termen (ostaşii şi sergenţii) se scutesc de plata tarifelor stabilite la punctele 1, 2, 42-47, 49-53, 55 şi 57 din prezentul Nomenclator. **6.** În cazul solicitării termenului suplimentar de 6 luni pentru achitarea tarifelor prevăzute la punctele 3, 13, 16, 19, 34, 36, 41, 47, 48 şi 64 din prezentul Nomenclator, solicitantul/titularul va achita suplimentar 50% din cuantumul tarifului care urma să fie achitat conform punctelor enumerate cu aplicarea reducerilor corespunzătoare.**7.** Tariful conform pct. 72 din prezentul Nomenclator nu se achită în cazul în care modificarea datelor din documentele cererii sau în titlul de protecţie survine ca consecinţă a adoptării unui act normativ sau ca urmare a deciziei instanţei judecătoreşti. **8.** În cazul în care un solicitant/titular beneficiază de mai multe reduceri, prevăzute la punctele 2, 3 şi 4 din note, tariful se va achita în cuantumul celei mai mari dintre acestea, iar în cazul mai multor solicitanţi/titulari care beneficiază de diferite reduceri prevăzute la punctele 2, 3 şi 4 sau sînt scutiţi de plata tarifelor în conformitate cu punctul 5 din note***,*** tariful se va achita în cuantumul celei mai mici reduceri pentru solicitanţi/titulari. **9.** Aplicarea reducerilor sau scutirea de achitarea tarifelor se efectuează la cerere, cu condiția prezentării actului care confirmă acest drept la data achitării tarifului, inclusiv a copiei buletinului de identitate în cazul persoanelor fizice. În cazul întreprinderilor mici şi mijlocii se prezintă rapoartele financiare, valabile pînă la 31 martie a anului următor celui de gestiune sau certificatul de înregistrare pentru primul an de activitate. Prezentarea actului care confirmă dreptul de a beneficia de reduceri sau de scutire de achitarea tarifelor nu poate servi drept temei la restituirea tarifelor achitate anterior în sensul reducerii acestora, cu excepția cazurilor când procedurile pentru care acestea au fost achitate nu au început.**10.** În cazurile transmiterii drepturilor asupra obiectelor de proprietate intelectuală, precum şi în cazul modificării statutului mărcii din individuală în colectivă/de certificare, solicitantul, titularul sau succesorul de drepturi, care nu îndeplineşte condiţiile prevăzute la punctele 2-5 din note, este obligat să plătească tariful neachitat anterior sau să lichideze diferenţa, în cazul achitării parţiale.**11.** Pentru efectuarea, în regim de urgenţă, a procedurilor prevăzute în punctele 2, 25, 26, 31, 32, 33, 34, 36, 38, 39, 41, 42, 43, 46, 47, 48, 49, 50, 51, 52, 53, 55 şi 92 din prezentul Nomenclator, tariful se majorează cu 100%. La calcularea cuantumului tarifelor conform prezentului punct, nu se aplică prevederile punctului 5 din note, precum şi reducerile stabilite în note. **12.** Tariful se consideră achitat la data transferării integrale a cuantumului stabilit conform prezentului Nomenclator. **13.** În cazul solicitării restabilirii/repunerii în drepturi în cadrul Comisiei de Contestaţii se va achita numai tariful prevăzut în punctul 77, fără achitarea tarifului conform punctului 81 din prezentul Nomenclator. |

Anexa nr. 2

la Hotărârea Guvernului

nr. \_\_\_\_\_ din \_\_\_\_\_\_\_\_\_\_

**METODOLOGIA**

**de calculare a tarifelor pentru serviciile cu semnificaţie juridică în domeniul protecţiei obiectelor proprietăţii intelectuale**

1. **DISPOZIŢII GENERALE**
2. Metodologia de calculare a tarifelor pentru servicii cu semnificaţie juridică în domeniul protecţiei obiectelor proprietăţii intelectuale (în continuare – Metodologia) este elaborată în corespundere cu prevederile legislaţiei în vigoare şi are drept scop reglementarea structurii, modului de calculare, aplicare și ajustare a tarifelor pentru serviciile cu semnificaţie juridică în domeniul protecţiei obiectelor proprietăţii intelectuale (în continuare – tarife).
3. Agenția de Stat pentru Proprietatea Intelectuală (în continuare – Agenţie) va calcula, aplica și ajusta tarifele pentru serviciile prestate contra plată ce țin de competența exclusivă a sa, în conformitate cu prezenta Metodologie.
4. În sensul prezentei Metodologii se folosesc următoarele noţiuni:
5. **Active materiale –** active care îmbracă o formă fizică naturală (mijloace fixe, terenuri, resurse naturale, etc.);
6. **Active nefinanciare** – active nemonetare, materiale şi nemateriale.
7. **Cheltuieli** – operaţiunile care micşorează valoarea netă a activelor;
8. **Clasificaţie bugetară -** sistem unificat de coduri ce grupează şi sistematizează indicatorii bugetari conform anumitor criterii, pentru asigurarea comparabilităţii, precum şi normele metodologice de aplicare a acestora;
9. **Clasificația economică bugetară –** tipul cheltuielilor economice prevăzute în bugetul Agenției și determinate în conformitate cu standardele Statisticii Finanţelor Guvernamentale (GFS) 2001 formulate de Fondul Monetar Internaţional și integrate cu Planul de conturi contabile după conţinutul economic al operaţiunilor.
10. **Mijloace fixe** – active materiale cu durata utilă de exploatare mai mare de 1 an;
11. **Salariu de bază –** element din partea fixă a remuneraţiei lunare la care are dreptul personalul din unităţile bugetare, corespunzător clasei de salarizare stabilite în funcţie de categoria de calificare, vechimea în muncă, nivelul unităţii bugetare la care se prestează activitatea, în corespundere cu anexele la Legea nr. 270/2018 privind sistemul unitar de salarizare ]n sectorul bugetar;
12. **Salariu lunar –** retribuţie bănească care include salariul de bază şi toate sporurile, premiile şi alte drepturi salariale acordate suplimentar la salariul de bază corespunzător fiecărei categorii de personal din sectorul bugetar;
13. **Tarif –** suma percepută pentru prestarea unei unităţi de serviciu cu semnificaţie juridică în domeniul protecţiei obiectelor proprietăţii intelectuale;
14. **Valoarea netă a activelor** – diferenţa dintre totalul activelor şi totalul datoriilor.
15. Mecanismul aplicat la calcularea tarifelor are la bază principiul de acoperire a cheltuielilor aferente prestării unui anumit serviciu.
16. Cuantumul tarifelor se stabileşte în baza cheltuielilor economice prevăzute în bugetul Agenției și determinate în conformitate cu clasificația economică stabilită de actele normative privind clasificația bugetară, numărului de salariați și consumul de timp utilizat pentru acordarea serviciilor cu semnificaţie juridică în domeniul protecţiei obiectelor proprietăţii intelectuale (în continuare – OPI).
17. La stabilirea tarifelor se va ţine cont de situația economică din țară, politica statului în domeniul proprietății intelectuale, optimizarea sistemului de protecţie a proprietăţii intelectuale, încurajarea activității inovaţionale și a pieței OPI.
18. Prezenta Metodologie va fi aplicată de către Agenţie la elaborarea propunerilor privind aprobarea şi modificarea tarifelor.
19. **CALCULAREA TARIFELOR**
20. Tarifele se calculează prin multiplicarea numărului de ore necesare efectuării procedurii de examinare, înregistrare, etc. la costul convenţional al unei ore de lucru la momentul adoptării acestora.
21. Ţinând cont de specificul activităţii cuantumul tarifelor (*Tserv*) se stabileşte conform formulei:

$T\_{serv} =t×\frac{\left(Ch\_{rem}+ CP\_{ao} + aCh + P\_{cv}\right)}{\left(N\_{O} × N\_{P}\right)} ×K\_{M} $

unde:

*t* – timpul (numărul de ore) utilizat pentru prestarea serviciului;

*Chrem –* cheltuielile totale ale Agenției privind remunerarea muncii angajaţilor conform statelor și clasificației economice bugetare, elaborată în conformitate cu standardele Statisticii Finanţelor Guvernamentale (GFS) 2001 formulate de Fondul Monetar Internaţional;

*CPao –* contribuţii şi prime de asigurări obligatorii, reprezintă cheltuielile totale ale Agenției privind contribuțiile de asigurări sociale de stat obligatorii și primele de asigurări obligatorie de asistenţă medicală stabilite conform clasificației economice bugetare;

*aCh* – alte cheltuieli prevăzute în clasificația economică bugetară;

*PCV* – pierderi asociate diferențelor negative de curs valutar;

*NO* – numărul de ore lucrătoare pe an, reieşind din media de 21 (douăzeci și unu) de zile lucrătoare pe lună;

*NP* – numărul mediu scriptic anual de salariaţi implicaţi direct-indirect în prestarea serviciului;

*KM* – coeficientul de multiplicare.

1. Coeficientul de multiplicare (*KM*), în mod implicit, va fi în mărime de 1,0 pentru toate serviciile cu semnificaţie juridică în domeniul protecţiei obiectelor proprietăţii intelectuale, cu excepția cazurilor specificate în pct. 11-12 din prezenta Metodologie.
2. Pentru efectuarea unei proceduri în regim de urgenţă, într-un termen redus de 2 ori, față de cel stabilit conform legislației în vigoare pentru procedura generală, la cererea solicitantului, se aplică *KM* = 2,0.
3. Coeficientul de multiplicare determină intensitatea acțiunilor efectuate în regim urgent ca coraport dintre complexitatea acțiunilor cu semnificație juridică realizate în cadrul procedurii în regim de urgență și timpul stabilit pentru executarea acestora, fără a diminua calitatea serviciilor prestate.
4. Totodată procedura în regim de urgenţă presupune mișcarea individuală a dosarului și executarea tuturor acțiunilor în termen considerabil mai restrâns, față de cel stabilit conform legislației în vigoare pentru procedura generală, fără încălcarea termenelor la alte dosare care se află în proces de examinare.
5. **TIMPUL UTILIZAT**

1. Timpul utilizat pentru acordarea serviciilor este calculat reieşind din activitatea practică a angajaților Agenţiei şi datele obținute în urma cronometrării lucrărilor efectuate.
2. Timpul utilizat este o noţiune generalizatoare fiind compus din timpul utilizat de mai mulţi angajaţi antrenaţi la executarea acțiunilor necesare pentru prestarea unui serviciu, cum ar fi: examinatori, redactori, machetatori, informaticieni, jurişti, etc.
3. Timpul calculat pentru un serviciu va însuma numărul de ore consumate de toţi angajaţii care participă direct sau indirect la prestarea serviciului respectiv.
4. Formula de calcul pentru timpul (numărul de ore) utilizat pentru serviciile acordate(*t* )va fi:

$$t = \sum\_{i=1}^{n}h\_{i}$$

unde:

*h*– numărul de ore consumate de către angajații antrenați la executarea acțiunii necesare pentru prestarea serviciului;

*n* – numărul de acțiuni necesare pentru prestarea unui serviciu.

1. **REMUNERAREA MUNCII**
2. Remunerarea muncii (*Chrem*) include toate cheltuielile pentru remunerarea angajaţilor Agenției achitate de angajator pentru munca efectuată de aceştia pe durata unei anumite perioade de raportare, precum şi plăţi băneşti achitate unor categorii de angajaţi, favorizaţi prin prevederile actelor normative de a primi plăţi suplimentare.
3. Cheltuielile privind remunerarea muncii sunt calculate în conformitate cu prevederile Codului Muncii, Legii privind sistemul unitar de salarizare în sectorul bugetar nr. 270 din 23.11.2018 (în continuare – Legea 270/2018), Hotărîrii Guvernului nr. 1231/2018 pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar și Ordinului Ministerului Finanțelor nr. 208 din 24.12.2015 privind Clasificația bugetară.
4. Grila de salarizare din sectorul bugetar asigură stabilirea salariului de bază pentru fiecare funcție și categorie de calificare din Agenție, conform ierarhiei posturilor.
5. Salariul lunar al angajaților Agenției, pentru activitatea desfășurată pe durata normală a timpului de lucru stabilită de Legea 270/2018, este constituit din:
6. Partea fixă, compusă din:
7. *salariul de bază* - corespunde muncii prestate în cadrul programului complet de muncă în cursul unei luni;
8. *sporul lunar pentru gradul profesional* - se plătește pentru timpul efectiv lucrat, în mărimile specificate în Legea 270/2018;
9. *sporul lunar pentru deținerea titlului științific și/sau științifico-didactic* - se acordă proporțional timpului lucrat în limitele duratei zilnice normale a timpului de muncă, în mărimile specificate în Legea 270/2018;
10. *sporul lunar pentru deținerea titlului onorific* - se plătește în sumă fixă doar la locul de muncă de bază și se stabilește pentru un singur titlu, cel mai înalt, cu condiția exercitării unei funcții corespunzătoare profilului.
11. Partea variabilă, care cuprinde:
12. *sporul pentru performanță* – care are drept scop stimularea individuală a angajaților de a obține rezultate optime în activitate;
13. *sporuri cu caracter specific* - sporuri specifice grupului ocupațional sau categoriei de angajat, cu respectarea limitei prevăzute în Legea 270/2018 și în modul stabilit de Guvern.
14. Suplimentar la cele menționate la subpunctele 1) și 2) din prezentul punct, angajații Agenției beneficiază, după caz, de:
15. *sporuri pentru munca* suplimentară, pentru munca de noapte și/sau pentru munca prestată în zilele de sărbătoare nelucrătoare și/sau în zilele de repaus - se stabilesc în modul, condițiile și mărimile reglementate de art. 103–105, 157 și 158 din Codul muncii al Republicii Moldova;
16. *supliment pentru participare în proiecte de dezvoltare în domeniul de competență în cadrul unității bugetare în care este angajat* - angajații beneficiază de supliment, în modul stabilit de Guvern, în baza unui contract individual de muncă distinct, în afara orelor de program;
17. *premii unice* – acordate cu prilejul sărbătorilor profesionale și al zilelor de sărbătoare nelucrătoare, care se plătesc din contul economiei mijloacelor alocate pentru retribuirea muncii pe anul respectiv, cu respectarea limitei prevăzute în Legea 270/2018 și în modul stabilit de Guvern.
18. Cheltuielile privind retribuirea muncii pentru executarea acțiunilor conform procedurii în regim de urgenţă, munca prestată peste norma lunară, se calculează luînd în considerație prevederile legislației în vigoare pentru retribuirea muncii suplimentare sau compensația pentru munca prestată în zilele de repaus şi în cele de sărbătoare nelucrătoare.
19. Retribuirea muncii suplimentare este efectuată cu un spor de cel puţin 50 la sută din salariul de bază al angajatului pentru primele două ore, şi în mărime de cel puţin 100 la sută din salariul de bază – pentru orele următoare.
20. Compensaţia pentru munca prestată în zilele de repaus şi în cele de sărbătoare nelucrătoare se calculează cel puţin în mărimea unui salariu pe unitate de timp sau a remuneraţiei de o zi peste salariu, dacă munca în ziua de repaus sau cea de sărbătoare nelucrătoare a fost prestată în limitele normei lunare a timpului de muncă şi cel puţin în mărime dublă a salariului pe unitate de timp sau a remuneraţiei de o zi peste salariu, dacă munca a fost prestată peste norma lunară.
21. **CONTRIBUŢII ŞI PRIME DE ASIGURĂRI OBLIGATORII**
22. Contribuţiile şi primele de asigurări obligatorii (*CPao*), reprezintă contribuţiile de asigurări sociale de stat obligatorii şi asigurarea obligatorie de asistenţă medicală achitate de angajator pentru persoanele angajate.
23. Contribuţiile de asigurări sociale şi primele de asigurare medicală constituie sume calculate şi achitate de angajator pentru a asigura angajaţilor dreptul la prestaţii sociale şi asistenţă medicală, care intervine în cazul riscului asigurat.
24. Contribuţiile de asigurări sociale de stat obligatorii sunt achitate de către angajator în bugetul asigurărilor sociale de stat.
25. **ALTE CHELTUIELI**
26. Alte cheltuieli prevăzute în clasificația economică bugetară *(aCh)* nu pot fi determinate pentru fiecare tip de serviciu în parte, deoarece aceste consumuri sânt comune tuturor serviciilor prestate și, în sensul prezentei Metodologii, includ cheltuielile privind bunurile, serviciile și lucrările necesare prestării serviciilor și îmbunătățirii calității serviciilor prestate, precum și serviciile necesare întreținerii și deservirii activelor materiale.
27. Cheltuielile respective includ:
28. Cheltuieli ce ţin de pregătirea şi perfecţionarea profesională a angajaților;
29. Cheltuieli pentru procurarea literaturii de specialitate, materialelor normative şi instructive, precum şi abonarea la ediţii speciale (ziare, reviste etc.), cu excepţia celor recunoscute ca mijloace fixe;
30. Cheltuieli de publicitate, participare la expoziţii, seminare şi tîrguri;
31. Cheltuieli privind delegarea angajaților;
32. Costul materialelor (hârtie, consumabile, mărfuri de cancelarie, piese de schimb etc.);
33. Cheltuieli aferente serviciilor de promovare;
34. Plăţi pentru locaţiunea şi arenda operaţională a activelor materiale utilizate în procesul de prestare și promovare a serviciilor;
35. Cheltuieli privind serviciile tipografice;
36. Cheltuieli de protocol (reprezentanţă);
37. Cheltuieli pentru serviciile comunale;
38. Cheltuieli pentru paza obiectelor administrative şi asigurarea securităţii antiincendiare a acestora;
39. Costul serviciilor prestate Agenției de către oficii poştale, entităţi de telecomunicaţii, internet-provideri etc.;
40. Cheltuieli pentru activităţile de protecţie civilă;
41. Cheltuieli privind protecţia muncii angajaților;
42. Alte cheltuieli.
43. **ALŢI FACTORI CE POT INFLUENŢA**

**CUANTUMUL TARIFELOR**

1. În elaborarea propunerilor privind cuantumul tarifelor se va ţine cont de oportunitatea încurajării activităţii ştiinţifice şi inovaţionale, stimularea creării şi funcţionării întreprinderilor mici și mijlocii (ÎMM), inadmisibilitatea monopolizării pieţei interne prin intermediul utilizării neadecvate a OPI.
2. Pentru unele categorii de titulari (persoane fizice, instituţii ştiinţifice, asociaţiilor obşteşti, ÎMM), Agenţia va elabora şi propune spre aprobare reduceri la achitarea tarifelor.
3. **MECANISMUL DE REGLEMENTARE ŞI APLICARE**

**A TARIFELOR**

1. Tarifele pentru servicii cu semnificaţie juridică în domeniul protecţiei obiectelor proprietăţii intelectuale calculate conform prezentei Metodologii se aprobă de Guvernul Republicii Moldova, conform prevederilor legislației în vigoare privind protecția OPI.
2. Actualizarea tarifelor se va iniţia doar în cazul în care, sub influenţa unor factori obiectivi (schimbări în legislația PI, modificarea salariului funcției, a tarifelor la energie, preţurilor la combustibil, materialelor, etc.), valoarea sumară a parametrilor de ajustare se modifică cu peste 5% faţă de nivelul determinat la data precedentei ajustări. În aşa caz, Agenţia efectuează o analiză a devierilor dintre datele aplicate la calcularea tarifelor şi cele efectiv înregistrate şi o aplică în cadrul argumentării unor modificări.